‘ઉંમરમાં તમે મારાથી મોટા છો, એટલે તમને સલાહ આપવાની મારી હેસિયત નથી એ છતાં શાલુબહેન, એક વાત સમજી લો...’ શાલિનીની વાત સાંભળ્યા પછી થોડીવાર વિચાર્યા પછી અલકાએ મોં ખોલ્યું. ‘તમારા વડસસરાની પ્રસાદીરૂપે એ બંગલો તમને ને તમારા દિયરને વારસામાં મળ્યો છે. એને હું તો તમારું સદનસીબ માનું છું. અત્યારે સારા એરિયામાં ખોખા જેવા ફ્લેટની કિંમત પણ દોઢ કરોડ જેટલી થઈ ગઈ છે. એમાં વીસ-પચ્ચીસ લાખ ફર્નિચરના નાખો પછી ત્યાં રહેવા જવાય. ત્યાં રહેવા જાવ એ પછી દર મહિને મેઈન્ટેનન્સનો ખર્ચો પણ મારી નાખે એવો હોય છે. ગ્રહદશા નબળી ચાલતી હોય ત્યારે થોડો સમય તકલીફ વેઠવી પડે પણ એ પરિસ્થિતિ કાયમી નથી હોતી.